ક્યાંક ભારતમાં છેલ્લા કેટલાક મહીનાઓથી જે રીતે એક પછી એક ભ્રષ્ટ દાનતખોર લાલચુ નેતાઓનો પર્દાફાશ થઈ રહ્યો છે, મોંઘવારી જે રીતે વધી રહી છે, ગુનાખોરી જે રીતે વધી રહી છે, વિકાસની બદલે વિનાશ તરફ જ્યાં દોડ વધુ ઝડપી બની છે, પગારો વર્ષે વધે છે (? ખરેખર ?) અને પેટ્રોલના ભાવ દર મહીને વધે છે, દેશના બધા લોકોએ જ્યારે “સુરાજ્ય”, “સ્વરાજ” ના નામનું નાહી નાંખ્યુ છે, ત્યાં પ્રજાને જાગવા ફક્ત એક ઠોકરની જરૂર હતી અને અન્નાએ ખરેખર આપી છે એક શરૂઆત, “દે ઘુમા કે.” જે સરકારને લોકોએ મત આપીને કેન્દ્રમાં મોકલી છે, જેમને તેમણે પોતાના પ્રતિનિધિ બનાવીને સુ-શાસન માટે મોકલવામાં આવ્યા છે એ પોતાના ખીસ્સા, બેઁક ખાતાઓ અને કરોડો ભરવામાં પડ્યા છે. આ લોકશાહીની વિડંબના જ કહેવાય કે જનતાએ પોતાના પસંદ કરેલ પ્રતિનિધિઓની સામે આંદોલન કરવું પડે? શું આને ખરેખરી અસરકારક લોકશાહી કહેવાશે ? નેતાઓ ખરેખર પ્રજાની સેવા કરવા માટે છે, પણ તે પોતાની જાતને રાજા ગણીને વર્તે છે.